पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस की दूसरी लहर नित नए रिकॉर्ड बना रही है। इस बार कोरोना का संक्रमण काफी तेजी से फ़ैल रहा है। दौसा जिले में भी कोरोना संक्रमण का प्रसार दिनोदिन बेकाबू होता जा रहा है। यहां बुधवार को 1178 सैंपल की जांच में 374 पॉजिटिव केस आए हैं। आए दिन करीब चार सौ नए मरीज मिलने की रफ्तार ये बता रही है कि अब कोरोना बेकाबू होता जा रहा है। पिछले साल की अपेक्षा कोरोना तेजी से लोगों को अपनी चपेट में ले रहा है। कोरोना संक्रमित मरीजों की संख्या भी तेजी से बढ़ रही है। ऐसे समय में लापरवाही भारी पड़ सकती है। लोगों की लापरवाही और कोरोना के प्रसार ने चिकित्सा विभाग व जिला प्रशासन की चिंता बढ़ा दी है।
5 मई तक जिला अस्पताल में ऑक्सीजन व वेंटीलेटर्स पर निर्भर 92 कोरोना मरीज भर्ती हैं। यहां प्रतिदिन औसत मौत का आंकड़ा 4 बना हुआ है। ऐसे में भी लोग गाइडलाइन नहीं मानेंगे तो हालात और ज्यादा खराब हो सकते हैं। बुधवार को दोसा शहर में 156, ग्रामीण में 50, बांदीकुई में 13, लालसोट में 65, सिकराय में 9 व महवा में 70 पॉजिटिव के सामने आए हैं। इसके साथ ही जिले में कुल एक्टिव केस की संख्या 2275 पहुंच गई है तथा अब तक 6116 लोग रिकवर हो चुके हैं।
बुधवार को जयपुर के आरयूएचएस में लालसोट क्षेत्र निवासी धीरज शर्मा की कोरोना से मौत हो गई। मृतक धीरज शर्मा युवक कांग्रेस लालसोट के ब्लॉक अध्यक्ष था। दौसा विधायक मुरारीलाल मीणा ने संवेदना व्यक्त की।
समझाइश पर शादी समारोह स्थगित किया
इधर बोरोदा ग्राम पंचायत में मूलचंद मीणा के पुत्र बाबूलाल मीणा का शादी समारोह सरपंच की समझाइश के बाद स्थगित कर दिया गया। मूलचंद मीणा ने पिछले दिनों उपखंड अधिकारी कार्यालय में आवेदन देकर शादी समारोह आयोजित करने की अनुमति मांगी थी। जहां सरपंच बीना कुंडारिया द्वारा कोरोना गाइडलाइन की पालना व संक्रमण फैलने की आशंका को देखते हुए को समारोह आयोजकों से समझाइश दी गई जिसके बाद शादी समारोह स्थगित कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn